Public procurement notice: Contract Notice
Published: 2024-08-27
Region: DK011
Contract type: Works
Procedure: Negotiated with prior call for competition
CPV classification: 45000000: Construction work | 45211000: Construction work for multi-dwelling buildings
Estimated value: 370000000 DKK
Submission deadline: 2024-09-27
Award criteria: price, quality

Technical requirements: Projektet Bellahøj fsb afd. 1-35 omfatter renovering af 5 punkthuse fra 1950’erne. Der er i alt 266 boliger.
Det er et minimumskrav, at ansøgers omsætning i hvert af de seneste tre disponible regnskabsår mindst har udgjort 250.000.000 DKK pr. år. Angives i ESPD.
Det er et minimumskrav, at ansøger mindst har haft en soliditetsgrad i hvert af de seneste tre disponible regnskabsår på mindst 15%. Angives i ESPD.
Ved udvælgelsen blandt de egnede og kvalificerede ansøgere vil Bygherren vælge de 5 ansøgere, som i lyset af den udbudte opgave har den bedste tekniske og faglige formåen.
Ved vurderingen vil Bygherren særligt lægge vægt på, at ansøgerne via referencer kan dokumentere erfaring med:
• Renovering af almene boliger i hoved-, totalentreprise eller storentreprise med en entreprisesum på over 250 mio. DKK , inkl. varsling, genhusning, o.l.
• Facadearbejder på ”høje” bygninger. Med ”høje” forstås bygninger med en højde på over 10 etager.
• Arbejder i eksisterende boligbyggeri/boligområde, hvor beboerne forbliver/genhuses i boligområdet under hele byggeprocessen.
Ansøger skal derfor i prækvalifikationsansøgningen vedlægge op til (maksimalt) 5 referencer fra de seneste 5 år, der i videst muligt omfang dokumenterer erfaring med ovenstående emner, gerne fra sammenlignelige byggerier/projekter af tilsvarende størrelse og karakter/kompleksitet. Referencerne angives i ESPD eller kan vedlægges som bilag (pdf-filer, maks. 2 sider pr. reference).
Vedlægger ansøger flere end 5 referencer, vil det være de nyeste (i tid) 5 referencer, der indgår i bedømmelsen af ansøgningen.
Følgende oplysninger bør fremgå af referencerne:
• Kunde/bygherre (inkl. kontaktdata).
• Referenceopgavens størrelse (bruttoareal samt anlægssum ekskl. moms).
•  Kort beskrivelse af referenceopgaven, gerne med fotos eller lignende, og oplysning om ansøgers egne ydelser i forbindelse med projektet (rolle og funktion).
• Udførelsesperiode (status, herunder om projektet er afleveret til bygherre).
• Beskrivelse af, i hvilket omfang og hvordan de ovenfor angivne udvælgelseskriterier er opfyldt ved udførelsen af den pågældende opgave.
Der kan i ansøgningen samlet kun henvises til maksimalt 5 referencer for ansøgere samt evt. underentreprenører og underrådgivere, som ansøger støtter sin tekniske og faglige formåen på.
Kun de ydelser/arbejder, der er udført før ansøgningstidspunktet, vil indgå i vurderingen. 
Ved vurderingen af, hvilke ansøgere der har dokumenteret de mest relevante leverancer af sammenlignelige arbejder, foretages en samlet vurdering, hvor der tages udgangspunkt i den enkelte ansøgers mest relevante referencer.
Projektet Bellahøj fsb afd. 1-35 omfatter renovering af 5 punkthuse fra 1950’erne. Der er i alt 266 boliger. Tre af blokkene er udført med den særlige Bellahøj-betonfacade, og skal derfor renoveres med nye fiberbetonfacader, mens de resterende to blokke har murede facadefelter i et betonskelet (Kallton-systemet), som skal renoveres som murede facader. Herudover omfatter renoveringsarbejdet efterisolering, nye vinduespartier, nye hoveddøre, tagrenovering, nye ventilationsanlæg, varme- og elinstallationer samt nye køkkener. Beboerne bliver genhuset, mens deres blok renoveres, og det er et vigtigt hensyn i udførelsesfasen, at der tages hensyn til beboerne i videst muligt omfang.
Bellahøj er beliggende i Københavns Kommune i bydelen Brønshøj-Husum. Bebyggelsen er en del af den større bebyggelsesplan for Bellahøj, hvor 4 boligselskaber – herunder fsb – har afdelinger. Bebyggelsen afgrænses mod nord af Frederikssundsvej og mod øst af Bellahøjvej. Mod syd støder bebyggelsen op mod et grønt område midt i den store Bellahøj-plan. Mod vest løber en stor kombineret sti og cykelsti, hvor bebyggelsens vaskeri ligger på den anden side.
Byggearbejder indeholder bl.a.:
• Nye påmonterede fiberbetonfacader på tre blokke
• Nye murstensfacader i felter i betonskelet på to blokke
• Efterisolering af penthouseetagernes facader
• Nye vinduer og vinduespartier overalt inkl. inddækninger/sålbænke, dampspærre, lysninger, vinduesplader, m.v.
• Udskiftning af hoveddøre til alle lejligheder
• Tagrenovering og efterisolering inkl. ny tagbelægning, faldsikring, ovenlys, lemme udhæng m.v. samt div.følgearbejder i forbindelse med installationsarbejderne og facadearbejderne
• Ny tagafvanding inkl. render, nedløb og faldstammer
• Renovering af tagterrasserne
• Nye ventilationsanlæg i 266 lejligheder, inkl. skakte, lofter, rørkasser, m.v.
• Udskiftning af alle varmeinstallationer
• Renovering og udskiftning af lejlighedernes el-installationer
• Udskiftning af køkkener i hovedparten af lejlighederne
• Diverse indvendige følgearbejder
Yderligere beskrivelse fremgår af BSB.